Dus sentimets madeish intensi possauen a Pierre a complir eth sòn prepaus: eth prumèr, eth besonh de sacrificar-se e de patir peth malastre generau; qu’ère eth madeish sentiment qu’eth dia 25 l’auie amiat entà Mozhaisk, en centre madeish dera batalha, e qu’ara l’impausaue er abandonament dera sua casa, dormir vestit en un divan e minjar çò de madeish que Guerasim, renonciant as luxes e comoditats abituaus dera sua vida.